༈ །།བདེ་གཤེགས་
རྣམས་ལ་ཕྱག་འཚལ་ལོ། །མི་ལུས་རིན་ཆེན་རྙེད་པ་འདི། །ནོར་བུ་རྙེད་
པའི་ངོ་མ་ཡིན། །སྒོ་ཤས་མེད་པའི་མི་རྣམས་ཀྱིས། །སྟོང་ཟད་བྱས་པ་མཐོང་
ལགས་སམ། །བླ་མ་དམ་པ་མཇལ་བ་འདི། །རྒྱལ་སྲིད་ཐོབ་པའི་ངོ་མ་
ཡིན། །མོས་གུས་མེད་པའི་མི་རྣམས་ཀྱིས། །མཉམ་གྲོགས་བྱས་པ་མཐོང་
ལགས་སམ། །སེམས་བསྐྱེད་སྡོམ་པ་ཞུས་པ་འདི། །སྡེ་དཔོན་ཐོབ་པའི་ངོ་
མ་ཡིན། །སྙིང་རྗེ་མེད་པའི་མི་རྣམས་ཀྱིས། །འུར་རྡོ་འཕངས་པ་མཐོང་
ལགས་སམ། །རྒྱུད་སྡེའི་དབང་བསྐུར་ཐོབ་པ་འདི། །འཁོར་ལོས་སྒྱུར་བའི་
ངོ་མ་ཡིན། །དམ་ཚིགས་མེད་པའི་མི་རྣམས་ཀྱིས། །ཆུ་ལ་བསྐུར་བ་མཐོང་
ལགས་སམ། །སེམས་ཉིད་རང་ངོ་མཐོང་བ་འདི། །སངས་རྒྱས་མཐོང་བའི་
ངོ་མ་ཡིན། །སྙིང་རུས་མེད་པའི་མི་རྣམས་ཀྱིས། །འཁྲུལ་དུ་བཅུག་པ་མཐོང་
ལགས་སམ། །དལ་བ་ཁྱོད་ལ་ཚོང་ཚར་གྱིས། །འབྱོར་པ་ཉམས་སུ་མ་
འཇུག་ཨང༌། །བླ་མ་ཙམ་པ་མང་མོད་ཀྱི། །སྤངས་རྟོགས་ལྡན་པ་དཀོན་ནོ་
ཨང༌། །བསམ་པ་བཟང་བ་མང་
བ་མང་མོད་ཀྱི། །སྨོན་འཇུག་ཤེས་པ་ཉུང་ངོ་
142

བསྐྱེད་རྫོགས་སྒོམ་ཕྱོགས་དྲིས་ལན་དང་། ཞལ་གདམས།
ཨང༌།
།དབང་བསྐུར་ཐོབ་པ་མང་ལགས་ཏེ། །དོན་དབང་ཐོབ་པ་དཀོན་ནོ་
ཨང༌། །སེམས་ངོ་འཕྲོད་པ་མང་ལགས་ཏེ། །རིག་པ་ཅེར་མཐོང་དཀོན་ནོ་
ཨང༌། །ཆོས་ལ་དད་པ་མང་ལགས་ཏེ། །བརྩོན་འགྲུབ་ཡོད་པ་ཤིན་ཏུ་
དཀོན། །བརྩོན་འགྲུས་མེད་པའི་གང་ཟག་ལ། །ཤེས་རབ་དང་ནི་དབང་
འབྱོར་སྟོབས། །གང་གིས་སྐྱོབ་པར་མི་ནུས་ཏེ། །གྲུ་གཟིངས་ཡོད་པའི་དད་
དཔོན་ལ། །སྐྱ་བས་རྔུགས་པ་ཇི་བཞིན་ནོ། །ཐུབ་པས་དངོས་སུ་གསུངས་
པ་དང༌། །རྡོ་རྗེ་འཆང་དུ་བསྟན་གསུངས་པའི། །མདོ་སྔགས་ལམ་གྱི་རིམ་
པ་ཀུན། །ཕ་རོལ་ཕྱིན་དྲུག་ཉིད་དུ་འདུ། །ཀུན་གྱི་གྲོགས་གྱུར་བརྩོན་འགྲུས་
ཡིན། །ཀུན་གྱི་གེགས་གྱུར་ཆགས་སྡང་དང༌། །སེར་སྣ་ནོར་འདོད་ང་རྒྱལ་
ལྔ། །སྤངས་ལ་ཡེངས་མེད་དྲན་པ་སྐྱོངས། །ཚེ་འདིར་བཙན་ས་ཟིན་པར་
གྱིས། །ཁྱེད་ཡུལ་མཐའ་ཁོབ་སྐྱེ་འགྲོ་ལ། །བསམ་པ་བཟང་པོ་ཁོ་ན་
ཡིས། །དགེ་སྡིག་ལས་འབྲས་འདོར་ལེན་ཤོད། །སེམས་བསྐྱེད་ལྡན་ན་
སེམས་ཅན་གྱི། །དོན་དུ་མི་འགྱུར་མི་སྲིད་ཅིང༌། །ཁྱད་པར་བཻ་རོ་ཙ་ན་
དང༌། །ང་ཡི་ཐུགས་བསྐྱེད་སྨོན་པའི་མཐུས། །ཡུལ་དེར་ཆོས་ལ་འགོད་
པར་ཤོག །ཅེས་པདྨ་འོད་གླིང་པས་སོ།།